**Referat af SCRM Generalforsamling**

**Klubhuset den 30. januar 2018.**

Fra den aktuelle bestyrelse var Karsten Sigfridsson og Gert P. Kristensen fraværende på grund af arbejde.

Formanden bød de fremmødte medlemmer velkommen, og udtrykte sin glæde over, at så mange viste interesse og engagement.

Herefter gik formanden til Generalforsamlingens dagsorden:

**Pkt. 1: Valg af dirigent.**

 Formanden foreslog Mikael Kristensen som dirigent.

 Mikael Kristensen blev valgt m.a.

Dirigenten takkede for valget og oplyste, at generalforsamlingen var lovligt indvarslet med mindst 14 dages varsel forud for den 30. januar.

Dirigenten oplyste, at der var mødt 33 medlemmer.

**Pkt. 2:** Der blev valgt 2 stemmetællere.

**Pkt. 3: Formandens beretning.**

 Beretningen blev godkendt m.a.

 **Beretningen er vedlagt, og kan læses på egen side.**

**Pkt. 4: Regnskab og kontingent.**

 Kassereren gennemgik det reviderede regnskab, og besvarede spørgsmål fra medlemmerne.

 Kassereren foreslog, at det årlige kontingent, som i mange år har været kr. 400,-, bliver hævet til kr. 450,- pr. år.

 Forslaget blev godkendt af alle fremmødte medlemmer.

 Dette medfører, at kontingentet for ”ikke aktive” medlemmer, samt medlemmer af EL-cykelprojektet hæves til kr. 225,-.

 Regnskabet blev godkendt m.a.

 **Regnskabet er vedlagt, og kan læses på egen side.**

**Pkt. 5:** **Indkomne forslag.**

 Bestyrelsen havde ikke modtaget forslag til behandling under generalforsamlingen.

**Pkt. 6: Valg af formand og kasserer.**

 Den siddende formand havde frabedt sig genvalg, men da der ikke var kandidater til valg til formandsposten, valgte formanden at fortsætte på posten for yderligere 2 år.

 Formanden blev herefter genvalgt m.a.

**Pkt. 7: Valg af bestyrelsesmedlemmer og suppleant.**

 Bente Jacobsen havde frabedt sig genvalg.

 Bestyrelsen foreslog Troels Veise til bestyrelsen.

 Troels Veise blev valgt for en to-årig periode. m.a.

 John Hansen blev genvalgt til bestyrelsen for en to-årig periode m.a.

 Gert P. Kristensen blev genvalgt som suppleant for et år m.a.

**Pkt. 8: Valg af revisor og – suppleant.**

 John Agertoft blev genvalgt som revisor for en to-årig periode m.a.

**Pkt. 9: Årets motionist.**

 En enig bestyrelse havde peget på Per Hansen som Årets Motionist.

 Valget var populært blandt medlemmerne, og Per Hansen modtog en bragende klapsalve.

 **Kriterier og valg af Per Hansen som Årets Motionist er vedlagt, og kan læses på egen side.**

**Pkt. 10: Eventuelt.**

Nina Sierbeck stillede spørgsmål om det var muligt at ændre kriteriet for deltagelse på EL-cykelprojektet, således at også ”ikke sygdomsramte” kan deltage i fælles aktiviteter.

 Formanden redegjorde for projektets etablering i samarbejde med Slagelse kommune, som et tilbud til kronisk syge, der har lyst og behov for at træne i et socialt miljø.

 Der er intet, som begrænser SCRM fra at udbyde projektet til ”ikke sygdomsramte” eller ægtefæller/partnere til sygdomsramte.

 Et godt og fornuftigt forslag som kan iværksættes i forbindelse med sæsonstart i foråret.

 Peter Villumsen tilbød sin assistance i forbindelse med klubbens aktiviteter og arrangementer.

 Herefter takkede dirigenten for god ro og orden under generalforsamlingen og gav herefter ordet til formanden for afsluttende bemærkninger.

 Formanden takkede dirigenten for god og myndig ledelse af generalforsamlingen.

 Efterfølgende takkede formanden medlemmerne for fremmødet ag for aktiv deltagelse i debat og forslag.

 Ebbe Højland og John Hansen takkede i fællesskab Bente Jacobsen for sit engagement i SCRM, hvoraf mange år har været som medlem af bestyrelsen både som formand, næstformand og som bestyrelsesmedlem.

 De fremhævede Bentes store viden og hjælpsomhed i enhver henseende.

 Kassereren overrakte Bente et gavekort som tak for indsatsen gennem de mange år.

 Herefter blev medlemmerne budt på Sussis lækre sandwichs og en læskende ”energidrik”.

 **Umiddelbart efter generalforsamlingen samlede formanden den nye bestyrelse, som har følgende sammensætning:**

 Formand, Ib P. Jensen

 Næstformand, John Hansen

 Kasserer, Ebbe Højland

 Bestyrelsesmedlem, Karsten Sigfridsson

 Bestyrelsesmedlem, Troels Veise

 Bestyrelsesmedlem, EL-projekt, Freddy Nielsen

 Suppleant, Gert P. Kristensen

 Revisor, John Agertoft

 Revisorsuppleant, Mikael Kristensen

 Web master, John Offersen

 Referent: Ib P. Jensen